**INSTRUCȚIUNE**

**privind panourile și plăcile aferente proiectelor ce constau în finanțarea infrastructurii sau a unor operațiuni de construcție şi depăşesc valoarea de 500.000 euro**

În conformitate cu Regulamentul CE 1303/2014, Anexa XII, beneficiarii proiectelor finanțate din Instrumente Structurale trebuie să informeze publicul larg cu privire la contribuția obținută din partea fondurilor, prin realizarea măsurilor minime de informare și comunicare prezentate în Manualul de Identitate Vizuală pentru Instrumentele Structurale 2014-2020, revizuit ianuarie 2018.

În vederea realizării măsurilor de publicitate pentru proiectele finanțate din fondurile europene și în conformitate cu prevederile Regulamentului (UE) nr. 1303/2013 al Parlamentului European și al Consiliului de stabilire a unor dispoziții comune privind Fondul European de Dezvoltare Regională, Fondul Social European, Fondul de Coeziune, Fondul European Agricol pentru Dezvoltare Rurală și Fondul European pentru Pescuit și Afaceri Maritime, precum și de stabilire a unor dispoziții generale privind Fondul European De Dezvoltare Regională, Fondul Social European, Fondul de Coeziune și Fondul European pentru Pescuit și Afaceri Maritime și de abrogare a Regulamentului (CE) nr. 1083/2006 al Consiliului și a Regulamentului nr. 1304/2013 al Parlamentului European și al Consiliului privind Fondul Social European și de abrogare a Regulamentului (CE) nr. 1081/2006 al Consiliului,

**Ministrul Fondurilor Europene**

**(în calitate de coordonator al fondurilor europene structurale și de investiții 2014-2020 în România)**

**emite prezenta INSTRUCȚIUNE**

Art. 1 Beneficiarii proiectelor ce constau în finanțarea infrastructurii sau a unor operațiuni de construcție şi depăşesc valoarea de 500.000 euro trebuie să amplaseze panouri pentru afișare temporară. Față de modelul accesibil la link-ul <http://www.fonduri-ue.ro/transparenta/comunicare>, pe lângă elementele de informare minime obligatorii, beneficiarii pot adăuga, sub titlul proiectului, titlul contractului de lucrări / denumirea investiției;

Art. 2 După finalizarea proiectelor care constau în finanțarea infrastructurii sau a unor operațiuni de construcție sau în achiziţionarea unui obiect fizic şi depăşesc valoarea de 500.000 euro, panourile pentru afișare temporară vor fi înlocuite cu plăci permanente, la cel mult 3 luni după finalizarea operațiunii. Față de modelul accesibil la link-ul http://www.fonduri-ue.ro/transparenta/comunicare, pe lângă elementele de informare minime obligatorii, beneficiarii pot adăuga, sub titlul proiectului, titlul contractului de lucrări sau furnizare / denumirea investiției.

**Rovana Plumb**

**Ministru**

**Ministerul Fondurilor Europene**